Kabungalor

Kabungalor ialah desa di kecamatan Lumbis Hulu, Kabupaten Nunukan, Kalimantan Utara, Indonesia. Pada 2026, kawasan seluas  daripada keluasan asal  telah masuk ke kawasan Malaysia iaitu di Daerah Nabawan, Sabah berikutan persetujuan menyelesaikan masalah sempadan antara dua negara tersebut.

Demografi
Menurut Bancian Penduduk Indonesia 2010, Kabungalor mempunyai 32 penduduk. Pada 2017, jumlah penduduk Kabungalor ialah 76 orang. Pada 2023, jumlah penduduknya menurun kepada 55 orang.

Berikutan perubahan sempadan negara, penduduk yang terjejas kekal sebagai rakyat Indonesia dan akan dipindahkan ke lokasi baharu dengan pampasan dibincang oleh Pemerintah Indonesia.

Perubahan sempadan
Pada 2011, Kecamatan Lumbis dipecahkan kepada Kecamatan Lumbis dan Kecamatan Lumbis Ogong dengan Kabungalor dimasukkan ke dalam Lumbis Ogong. Kemudian, Kecamatan Lumbis Ogong dipecahkan kepada Kecamatan Lumbis Pansiangan dan Kecamatan Lumbis Hulu. Pada 2019, suatu tinjauan untuk Segmen Masalah Sempadan Tertangguh (OBP) Luar Sungai Sinapad telah disepakati antara Indonesia dan Malaysia untuk menyelesaikan sempadan Malaysia–Indonesia. Pada 2025, memorandum persefahaman telah dimeteraikan untuk menyelesaikan OBP tersebut. Pada Januari 2026, Setiausaha Badan Nasional Pengurusan Sempadan Indonesia memaklumkan Kabungalor, Lepaga dan Tetagas telah memasuki wilayah Malaysia. Namun, masyarakat di desa tersebut membantah kenyataan tersebut menyatakan hanya ladang mereka yang masuk Malaysia. Perdana Menteri Malaysia Anwar Ibrahim menjelaskan dalam sidang parlimen bahawa sebahagian kecil daripada kampung tersebut dengan sendirinya termasuk ke kawasan Malaysia.

Rujukan

Kategori:Desa di Indonesia
Kategori:Kalimantan Utara